Diari Oficial de la Generalitat Valenciana


Sumari del DOGV 3160, del 13-01-1998 (1998/0185)

DECRET 304/1997, de 24 de desembre, del Govern Valencià, pel qual s'accepta la cessió gratuïta de la propietat de l'immoble de 2001,83 metres quadrats de superfície i 1.317 metres quadrats de superfície total construïda, situat a l'avinguda del Deporte d'Utiel, destinat a un centre d'ensenyaments secundaris, realitzat per l'administració de l'estat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/12/24/304/dof/vci/html**

### Dades del document

Número de DOGV
:   3160

Data del DOGV
:   13-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/0185


Data del document
:   24-12-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 304/1997, de 24 de desembre, del Govern Valencià, pel qual s'accepta la cessió gratuïta de la propietat de l'immoble de 2001,83 metres quadrats de superfície i 1.317 metres quadrats de superfície total construïda, situat a l'avinguda del Deporte d'Utiel, destinat a un centre d'ensenyaments secundaris, realitzat per l'administració de l'estat. [98/A0185]
  
Mitjançant l'Ordre Ministerial de 16 d'octubre de 1997, d'Economia i Hisenda, es va disposar la cessió gratuïta a la Generalitat Valenciana de la propietat del terreny de 2.001,83 metres quadrats de superfície i 1.317 metres quadrats construïts, situat a l'avinguda del Deporte d'Utiel, propietat de l'administració de l'estat.
  
Aquesta cessió completa, amb els 10.716,17 metres quadrats que confronten amb ella, cedits per l'Ajuntament d'Utiel a la Generalitat Valenciana, els terrenys necessaris perquè la Conselleria de Cultura, Educació i Ciència procedisca a la construcció d'un institut d'ensenyaments secundaris a l'avinguda del Deporte.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 24 de desembre de 1997,
  
DECRETE
  
Article 1
  
S'accepta la cessió gratuïta, realitzada pel Ministeri d'Economia i Hisenda, de la propietat de l'immoble de 2.001,83 metres quadrats de superfície i 1.317 metres quadrats de superfície total construïda, situat a l'avinguda del Deporte d'Utiel, que confronta: al nord, amb els terrenys de l'Ajuntament d'Utiel; sud, avinguda del Deporte; est, terrenys de l'Ajuntament d'Utiel; i oest, poliesportiu municipal.
  
Aquesta es troba inscrita en el Registre de la Propietat de Requena, al tom 472, llibre 101, foli 47 girat, finca 7731, inscripció 10ª.
  
Article 2
  
La cessió gratuïta pel Ministeri d'Economia i Hisenda està condicionada a destinar l'immoble a institut d'ensenyaments secundaris. Si els terrenys no es destinen a l'ús establit en el termini de tres anys o deixen de destinar-se posteriorment, es considerarà resolta la cessió i revertirà a l'estat, integrant-se en el seu patrimoni amb totes les pertinences i accessions sense dret a indemnització, i l'estat tindrà dret a percebre de la Generalitat Valenciana, amb la prèvia taxació pericial, el valor dels detriments o deterioraments experimentats per aquest.
  
Article 3
  
Les despeses que ocasione la subscripció del corresponent document públic aniran a càrrec de la Generalitat Valenciana.
  
Article 4
  
El dret de propietat derivat de la cessió haurà d'incorporar-se a l'Inventari General de Béns i Drets de la Generalitat Valenciana, i s'inscriurà al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 24 de desembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI